น้ำมันดิบปิดลบ 23 เซนต์
สัญญาน้ำมันดิบตลาดนิวยอร์ก ปิดลบ 23 เซนต์ หรือ 0.24%ที่ 96.39 ดอลลาร์/บาร์เรลดอลลาร์แข็งค่าฉุด
10 พ.ค. 2556

สัญญาน้ำมันดิบตลาดนิวยอร์ก ปิดลบ 23 เซนต์ หรือ 0.24%ที่ 96.39 ดอลลาร์/บาร์เรลดอลลาร์แข็งค่าฉุด
สัญญาน้ำมันดิบเวสต์เท็กซัส (WTI) ตลาดนิวยอร์ก ส่งมอบเดือนมิ.ย.ปิดลบ 23 เซนต์ หรือ 0.24% ปิดที่ 96.39 ดอลลาร์/บาร์เรล
ส่วนสัญญาน้ำมันดิบเบรนท์ (BRENT) ส่งมอบเดือนมิ.ย.ที่ตลาดลอนดอนเพิ่มขึ้น 13 เซนต์ ปิดที่ 104.47 ดอลลาร์/บาร์เรล
การแข็งค่าของสกุลเงินดอลลาร์สหรัฐเมื่อเทียบกับเยนและยูโรส่งผลให้นักลงทุนลดการถือครองทองคำ เนื่องจากสัญญาสินค้าโภคภัณฑ์ในตลาดนิวยอร์กมีการซื้อขายในรูปสกุลเงินดอลลาร์ ซึ่งเมื่อดอลลาร์แข็งค่าก็จะทำให้มูลค่าของสัญญาปรับตัวสูงขึ้นสำหรับนักลงทุนที่ถือครองสกุลเงินอื่นๆ
นอกจากนี้ สัญญาน้ำมันดิบยังได้รับแรงกดดันหลังจากสำนักงานสารสนเทศด้านการพลังงานของรัฐบาลสหรัฐ (EIA) เปิดเผยว่า สต็อกน้ำมันดิบสหรัฐในรอบสัปดาห์สิ้นสุดวันที่ 3 พ.ค. เพิ่มขึ้น 230,000 บาร์เรล อย่างไรก็ดี ตัวเลขดังกล่าวยังน้อยกว่าที่นักวิเคราะห์บางส่วนคาดการณ์ว่าจะเพิ่มขึ้น 1.8 ล้านบาร์เรล